PATVIRTINTA

Skuodo Bartuvos progimnazijos direktoriaus 2015 m. balandžio 3 d. įsakymu Nr. V1 – 39

**SKUODO BARTUVOS PROGIMNAZIJOS**

**KLASIŲ, MOKOMŲJŲ KABINETŲ, SALIŲ BEI KITŲ PATALPŲ**

**DURŲ RAKTŲ IŠDAVIMO PROGIMNAZIJOS DARBUOTOJAMS,**

**JŲ GRĄŽINIMO IR SAUGOJIMO**

**TVARKOS APRAŠAS**

1. Kiekvieną darbo dieną prieš prasidedant pamokoms, mokytojams, kitiems progimnazijos darbuotojams yra išduodami klasių, mokomųjų kabinetų, salių bei kitų patalpų durų raktai.

2. Išduotų ir grąžintų patalpų durų raktų apskaitą tam skirtuose žurnaluose veda ir registruoja progimnazijos rūbininkas.

3. Po pamokų klasėje, mokomajame kabinete, salėje ar kitoje patalpoje dirbę mokytojai patalpų durų raktus grąžina rūbininkui.

4. Mokytojai, klasių, mokomųjų kabinetų vadovai gali turėti asmeninius savo klasių ar kabinetų durų raktus.

5. Mokiniams be mokytojų, klasių vadovų, progimnazijos administracijos atstovų žinios ir leidimo progimnazijos patalpų durų raktai yra neišduodami.

6. Visų progimnazijos patalpų durų raktai yra saugomi progimnazijos pirmajame aukšte esančioje rūbininkų patalpoje.

7. Už progimnazijos patalpų durų raktų saugumą, jų išdavimą, priėmimą bei registraciją yra atsakingas progimnazijos rūbininkas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_